Selleks korraks on küll elektrikatkestused möödas, kuid päris kahjudeta ei jäänud meiegi. Õnneks ei saa me küll rääkida mitmesajast hukkunud loomast, kuid inkubaatoris hukkusid küll mõned pardilooted liiga madala temperatuuri tõttu. Ühel päeval tundsin, et inkubaatoris on ebameeldiv hais. Lähemal  vaatlemisel nägin, et mõned munad on tumedaks tõmbunud. See juhtub siis, kui arenema hakanud loode on munasse surnud. Loodan, et ülejäänud munadest kooruvad terved ja tugevad tibud ning et rohkem elektrikatkestusi ei tule.